रामारोशन विजयी
मूलपानीमा भइरहेको एकेडेमी क्रिकेट लिगमा मंगलबार रामारोशन क्रिकेट एकेडेमीले हिमालयन क्रिकेट एकेडेमीलाई २ विकेटल हराएको छ । अर्कोमा दाङको ज्ञानज्योति क्रिकेट एकेडेमीविरुद्ध वीरगन्जको स्वतन्त्र युवा क्रिकेट एकेडेमी ६ रनले विजयी भयो । टस हारेर ब्याटिङ गरेको हिमालयले १० विकेट गुमाई ८३ रन बनायो । रिजन थापाले २३ र सुरज श्रेष्ठले १३ रन बनाए । 
काठमाडौँ — मूलपानीमा भइरहेको एकेडेमी क्रिकेट लिगमा मंगलबार रामारोशन क्रिकेट एकेडेमीले हिमालयन क्रिकेट एकेडेमीलाई २ विकेटल हराएको छ । अर्कोमा दाङको ज्ञानज्योति क्रिकेट एकेडेमीविरुद्ध वीरगन्जको स्वतन्त्र युवा क्रिकेट एकेडेमी ६ रनले विजयी भयो । टस हारेर ब्याटिङ गरेको हिमालयले १० विकेट गुमाई ८३ रन बनायो । रिजन थापाले २३ र सुरज श्रेष्ठले १३ रन बनाए । रामारोशनका सुनील लोथयालले १७ रनमा ३, विक्रम थापाले २, दिनेश अधिकारी र सुबोध ऐरले १–१ विकेट लिए । रामारोशनले १३.१ ओभरमा ८ विकेट गुमाएर ८४ रन बनायो । दिनेश अधिकारीले २१ र विवेक केसीले २० रन बनाए । हिमालयका सन्दीप खड्काले ३, दीपेन्द्र ऐरी र रिजन थापाले २–२ विकेट लिए । म्यान अफ द म्याच रामारोशनका सुनील लोथयाल घोषित भए । त्यस्तै टस जितेको स्वतन्त्र युवाले १९ ओभरमा सम्पूर्ण विकेट गुमाएर १०० रन बनायो । सैफ अली हवारीले २०, सन्तोष कार्की र एमडी सोनु अन्सारीले १७–१७ रन बनाए । ज्ञानज्योतिका रजनीश यादवले ३, सिवन पुन, सोहन यादव र डब्लु मल्लिकले २–२ विकेट लिए ।१०१ रनको लक्ष्य पाएको ज्ञानज्योतिले १९.४ ओभरमा ९४ रनमात्र बनाउन सक्यो । सिवन पुनले २६ र भुवन गैरेले २२ रन बनाए ।स्वतन्त्रका रशिद खान र रुपेश सिंहले समान ३ विकेट तथा अफजल मन्सुरीले २ विकेट लिए । म्यान अफ द म्याच स्वतन्त्रका रशिद खान घोषित भए ।